text: সুবর্ণচরের সেই নারীর সঙ্গে দেখা করলেন নেতারা | ন্যাশনাল | CampusLive24.com
  সুবর্ণচরের সেই নারীর সঙ্গে দেখা করলেন নেতারা
  Published: 2019-01-05 20:12:22 BdST, Updated: 2020-05-30 17:23:45 BdST
  লাইভ প্রতিবেদক: নোয়াখালীর সুবর্ণচরে গণধর্ষণের শিকার সেই নারীর সঙ্গে দেখা করেছেন বিএনপি মহাসচিব মির্জা ফখরুল ইসলাম আলমগীরসহ ঐক্যফ্রন্টের নেতারা। শনিবার দুপুর ১২টায় হাসপাতালে দেখতে যান তারা। সেখানে তারা ওই নারীর চিকিৎসার সার্বিক বিষয়ে খোঁজ নেনে। পরে তাকে আর্থিক সহযোগিতা দেন তারা।
  এবিষয়ে বিএনপি মহাসচিব মির্জা ফখরুল ইসলাম আলমগীর সাংবাদিকদের জানান, একদলীয় শাসন ব্যবস্থার কারণে অন্ধকার যুগের দিকে যাচ্ছে দেশ। আওয়ামী লীগ ও রাষ্ট্র জনগণের বিরুদ্ধে অবস্থান নিয়ে দেশে দীর্ঘস্থায়ী ক্ষত সৃষ্টি করেছে। নির্বাচনের আগে ও পরে যে সহিংসতা ঘটেছে এতে জনগণের অধিকার হরণ করা হয়েছে। আমরা এর বিরুদ্ধে রুখে দাঁড়াব।
  এ সময় উপস্থিত ছিলেন, ঐক্যফ্রন্টের সমন্বয়ক আসম আবদুর রব, বঙ্গবীর আবদুল কাদের সিদ্দিকী, অ্যাড. সুব্রত চৌধুরী নজরুল ইসলাম খান, মো. বরকত উল্লাহ বুলু, ব্যারিস্টার মাহবুব উদ্দিন খোকন, জয়নুল আবদিন ফারুক, মো. শাহজাহান, শহীদ উদ্দিন চৌধুরী এ্যানি, অ্যাড. আসিফা আশরাফী পাপিয়া, জেলা বিএনপির সভাপতি গোলাম হায়দার, জেলা বিএনপির সেক্রেটারি অ্যাড. আব্দুর রহমান ও শামীমা বরকত লাকীসহ আরও অনেকে।